google/wiki40b huggingface dataset:
Bil Azali

Kehidupan peribadi

Bil Azali dilahirkan di Depok, Pahang. Namanya menjadi bualan media sekitar awal September 2015 berikutan tindakannya menumbuk abang iparnya, penyanyi Asfan Shah di Lapangan Terbang Antarabangsa Kuala Lumpur (KLIA), ketika Asfan sedang menunggu isterinya pulang dari Perancis.

Kerjaya

Bakat Bil Azali mula dikesan oleh pelakon, Rosyam Nor apabila beliau menjadi salah seorang daripada 16 finalis rancangan pencarian bakat baharu bidang lakonan, Pilih Kasih musim kedua. Pada 2012, beliau berlakon di samping Remy Ishak dan Tiz Zaqyah dalam drama Cinta Jangan Pergi; beliau memegang watak Jaydee. Bil mempunyai peranan pembantu dalam drama Astana Cinta Aleesa yang dibintangi oleh Emma Maembong dan Nazim Othman. Bil membuat penampilan filem pertama menerusi filem seram Apartment arahan Pierre Andre yang ditayangkan pada 2015.
Bermula 12 November 2015 hingga 19 Januari 2016, Beliau muncul bersama Ezzaty Abdullah, Redza Rosli dan Azira Shafinaz dalam siri drama Stella yang bersiaran di TV9. Bil memegang watak sebagai Zaidi dalam drama adaptasi novel 7 Hari Mencintaiku yang mencipta fenomena luar biasa di televisyen. Beliau berlakon bersama Ajak Shiro dalam filem aksi komedi Rempit Sampai Langit arahan Silver Chung yang ditayangkan pada 23 November 2017.
Monflorite-Lascasas

Monflorite-Lascasas merupakan sebuah kawasan perbandaran yang terletak di wilayah Huesca, Aragon, Sepanyol
Salahkah Aku

Sinopsis

"Salahkah Aku" mengisahkan tentang pasangan suami isteri, Adam (Sein Ruffedge) dan Allysa (Anzalna Nasir) yang mempunyai gaya hidup yang berbeza. Adam seorang yang sangat warak merupakan kelulusan jurusan Ilmu Syariat Islam dari Universiti al-Azhar, Mesir manakala Allysa seorang yang gemar bersosial.
Adam cuba menasihati isterinya, tetapi sering gagal kerana bagi Allysa, Adam terlalu memaksa. Akhirnya Adam menemui jalan buntu kerana Allysa bukan sahaja berubah bahkan semakin hebat dalam dunia sosial. 
Lantas atas nasihat Ustaz Khalid yang merupakan guru dan tempat rujukan agamanya, Adam bersetuju untuk masuk ke dunia Allysa..........
Navaluenga

Navaluenga merupakan sebuah kawasan perbandaran di Sepanyol di Ávila, di komuniti autonomi Castile dan León.
Zumarraga, Sepanyol

Zumarraga merupakan sebuah kawasan perbandaran di Sepanyol di Gipuzkoa, di komuniti autonomi Basque.
Franklin W. Dixon

Sejarah

Edward L. Stratemeyer (1862 - 1930) ialah pencipta nama samaran "Franklin W. Dixon" untuk siri-siri novel Budak-budak lelaki Hardy, dan Cerita-cerita Penerbangan Ted Scott.
Stratemeyer juga adalah tokoh di belakang sebilangan jalan cerita yang dikembangkan semata-mata untuk syarikat penerbitan miliknya. Walaupun Stratemeyer mempunyai banyak idea, beliau tidak mempunyai kemahiran atau masa untuk menulis semua bukunya. Oleh itu, penulis-penulis digajikan untuk menulis, berdasarkan jalan-jalan ceritanya melalui kontrak-kontrak yang tidak membenarkan mereka mendedahkan peranan masing-masing dalam penulisan itu. Sebaliknya, nama pena Franklin W. Dixon dipergunakan untuk semua penulis dalam siri ini.
Menjelang waktu kematiannya pada tahun 1930, Stratemeyer telah membekalkan jalan-jalan cerita untuk sembilan buah buku yang pertama dalam siri Budak-budak lelaki Hardy. Anak-anak perempuannya, Edna Squier dan Harriet Adams, mengambil alih syarikatnya dan meneruskan penghasilan jalan-jalan cerita untuk siri itu. 58 judul yang pertama dalam siri tersebut diterbitkan oleh syarikat Stratemeyer sehingga tahun 1979 apabila hak ciptanya dijual kepada Simon dan Schuster. Karya-karya yang pertama ini telah dianggap oleh sesetengah peminat sebagai merupakan 'daftar karya' siri Budak-budak lelaki Hardy yang benar.

Daftar penulis

Yang berikut ialah penulis-penulis benar yang menulis di bawah nama pena Franklin W. Dixon untuk siri Budak-budak lelaki Hardy yang berjumlah 85 judul sehingga tahun 1985:
Trivandrum

Demografik 2001

Menurut bancian India pada tahun 2001, Trivandrum memiliki bilangan penduduk seramai 744,739. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Trivandrum memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 50% lelaki dan 50% wanita mampu membaca. 10% dari populasi berusia di bawah 6 tahun. (2001)
Barum, Uelzen

Barum merupakan sebuah munisipaliti terletak di daerah Uelzen, Niedersachsen, Jerman.
Ducherow

Ducherow merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Industri automotif

Industri automotif merangkumi apa-apa bidang yang berkaitan kenderaan bermotor, dan ia merupakan sektor ekonomi terpenting dalam hasil pendapatan. Namun istilah industri automotif selalunya tidak termasuk industri lain yang berkaitan kenderaan selepas kenderaan bermotor dihantar kepada pengguna seperti bengkel kereta dan stesen minyak.

Trend penggunaan

Lebih kurang 250 juta kenderaan digunakan di Amerika Syarikat. Di seluruh dunia, terdapat lebih kurang 806 juta kereta dan lori ringan pada tahun 2007, menggunakan lebih 260 bilion gelen bahan api petrol dan diesel setiap tahun. Sesetengah pihak berpendapat bahawa sistem pengangkutan awam bandar terbukti tidak berdaya tahan, menggunakan tenaga berlebihan, memberi kesan terhadap kesihatan populasi, serta menawarkan tahap perkhidmatan yang semakin menurun walaupun dengan pelaburan yang semakin meningkat. Kebanyakan kesan negatif tersebut tertumpu kepada kumpulan sosial yang kurang cenderung memiliki serta memandu kereta. Pergerakan pengangkutan yang berdaya tahan tertumpu kepada penyelesaian terhadap masalah tersebut.
Cawangan Detroit bagi Kumpulan Konsultan Boston meramalkan bahawa, menjelang tahun 2014, satu pertiga daripada permintaan dunia tertumpu kepada empat negara BRIC (Brazil, Rusia, India dan China). Pasaran automotif lain yang berpotensi untuk berkuasa ialah Iran dan Indonesia.

Sejarah

Kereta berenjin petrol pertama yang praktikal dibina oleh Karl Benz pada tahun 1885 di Mannheim, Jerman. Benz memperoleh paten bagi keretanya pada  29 Januari 1886, serta memulakan pengeluaran kereta pada tahun 1888, selepas isterinya Bertha Benz melakukan perjalanan jauh pertama pada Ogos 1888 - dari Mannheim ke Pforzheim dan pulang semula - sekaligus membuktikan bahawa pedati tanpa kuda tersebut sangat sesuai untuk kegunaan harian. Sejak tahun 2008, Laluan Memorial Bertha Benz diwartakan bagi mengenang peristiwa tersebut.
Tidak lama kemudian, Gottlieb Daimler dan Wilhelm Maybach di Stuttgart pada tahun 1889 mereka bentuk sebuah kenderaan dari mula sebagai sebuah kereta dan bukannya kereta kuda yang dilengkapi enjin. Mereka juga dinamakan sebagai pencipta motosikal pertama, Daimler Reitwagen, pada tahun 1885, tetapi Enrico Bernardi dari Universiti Padua di Itali, pada tahun 1882, telah mempatenkan enjin petrol satu silinder 0.024 horsepower (17.9 W) 122 cc (7.4 cu in) yang dipasang pada basikal roda tiga anak lelakinya, menjadikannya salah satu calon kereta pertama, serta motosikal pertama;. Bernardi membesarkan basikal roda tiga itu pada tahun 1892 untuk membawa dua penumpang dewasa.
Kampung Tengkorak Batu

Poskod

Poskod yang digunakan di Kampung Tengkorak Batu, Sungai Petani, Kedah adalah 08010.
La Riba

La Riba merupakan sebuah kawasan perbandaran yang terletak di Sepanyol dalam daerah Alt Camp, wilayah Catalonia.
Pengkalan Roorkee

Demografik 2001

Menurut bancian India pada tahun 2001, Roorkee memiliki bilangan penduduk seramai 17,747. Dari jumlah tersebut, kaum lelaki membentuk 71% dari jumlah keseluruhan populasi dan wanita seramai 29%.

Pendidikan 2001

Menurut bancian India pada tahun 2001 Roorkee memiliki kadar pendidikan (kebolehan membaca) 87%, melebihi kadar purata kebangsaan 59.5%; dengan 75% lelaki dan 25% wanita mampu membaca. 10% dari populasi berusia di bawah 6 tahun. (2001)
Kampung Basong, Kuala Kangsar

Poskod

Poskod yang digunakan di Kampung Basong, Kuala Kangsar, Perak ialah 33000.
Kampung Baharu Selat Pagar

Poskod

Poskod yang digunakan di Kampung Baharu Selat Pagar, Lenggong, Perak ialah 33420.
Tome Pires

Buku tulisannya

Bukunya Suma Oriental menceritakan penjelajahan Portugis sehingga menguasai semenanjung India dan Kesultanan Melaka pada tahun 1511.

Biodata

Tome Pires ialah pembantu Putera Afonso (1475-1491 M) dan penulis Suma Oriental (Dunia Timur), yang merupakan tulisan terawal tentang dunia Timur oleh seorang rakyat Portugis.
Pires lahir pada 1468 (c) merupakan anak kepada pembantu King John II (1455-95) dari Portugis. Pada September 1511, dia dilantik sebagai feitor das drogarias (pengedar arak) ke Cochin di India atas kehendak raja. Dia juga ditugaskan sebagai pembekal ubat-ubatan yang bernilai 4,000-5,000 dolar Portugis.
Kemudian Tome Pires dilantik sebagai penulis dan Bendahari menjaga harta perdagangan yang melibatkan Melaka dan Jawa. Akhirnya dia dilantik sebagai duta Portugis ke negara China. Namun, dia telah dipenjarakan di Kiangsu atas tindakan dan idea-idea serta pemikirannya. Dia mati di China pada 1540 dalam tahanan China semasa berumur 70 tahun. Buku yang ditulisnya tentang China dipersembahkan kepada Laksamana Portugis di India dan sekarang disimpan Perpustakaan Nasional, Paris.

Kesultanan Delhi di India

Tomé Pires menulis tentang Kesultanan Delhi / Moghul yang beragama Islam di India dan Kesultanan Melaka antara tahun 1512- 1515. Menceritakan tentang aktiviti perdagangan negara kota di Asia Tenggara dan pelabuhan-pelabuhannya. Dia melakukan hubungan dengan pelbagai pihak khususnya pelbagai ahli pelayaran , pedagang dan pentadbir di sesebuah negara.
Perdagangan dengan Coromandel atau Malabar atau Bengal tidak menguntungkan contohnya Pelabuhan Masulipatnam hanya melibatkan dagangan garam , cili, opium ( dadah untuk perubatan ) . Kain dari Bengal amat bermutu tinggi dan mendapat pemintaaan yang banyak
Pelayaran Portugis ini melibatkan hamba abdi dari Abyssinian
Dia juga menceritakan tentang Kerajaan Hindu di Orissa dan Tippera. dia juga menghuraikan tentangan ibu negara Bengal
Pontevedra

Pontevedra merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Ranchu

Asal

Ranchu dibiakkan di Jepun berdasarkan baka ikan Emas Kepala Singa. Ia merupakan hasil terus dari ujian kacukan ke atas spesimen ikan emas Kepala Singa yang berasal dari China.
Schinnen

Schinnen merupakan sebuah gemeente Belanda yang terletak di wilayah Limburg. Pada tahun 2006 daerah ini memiliki penduduk sebanyak 13,427 orang.
Pentas Akhir Piala FA Malaysia 2018

Venue

Pentas Akhir dimainkan pada 7 Julai 2018 di Stadium Nasional Bukit Jalil.
Taba Baru, Lais

Poskod

Poskod yang digunakan di Taba Baru adalah 38653. Terdapat 23 buah desa di dalam daerah kecamatan Lais.
Narsingarh

Demografik 2001

Menurut bancian India pada tahun 2001, Narsingarh memiliki bilangan penduduk seramai 6,819. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Narsingarh memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 61% lelaki dan 39% wanita mampu membaca. 10% dari populasi berusia di bawah 6 tahun. (2001)
Theresa Russell

Career

Russell bermula sebagai peragawati sedari umur 12 tahun lagi dan membuat penampilan pertama menerusi filem The Last Tycoon, disamping Robert De Niro pada 1976. Russell juga pernah muncul dalam beberapa buah filem seperti Straight Time (1978), Bad Timing (1980), Black Widow (1987), Impulse (1990), dan The Believer (2001). Penampilan unggul Russell adalah menerusi filem Spider-Man 3 sebagai isteri kepada Flint Marko (lakonan Thomas Haden Church).

Peribadi

Russell dilahirkan di San Diego, California dan pernah menuntut di Sekolah Tinggi Burbank.  Beliau pernah berkahwin dengan pengarah Inggeris Nicolas Roeg (lahir pada 1928), pada 1982 (dan telah bercerai), dan mempunyai dua orang anak, Maximillian Roeg dan Staten Roeg.
Bawang Putih Bawang Merah

Bawang Putih Bawang Merah ialah sebuah cerita rakyat lama di Kepulauan Melayu yang terkenal. Ia mengisahkan tentang Bawang Puteh yang kehilangan ibu bapa dan terpaksa duduk di bawah jagaan ibu tirinya yang membencinya, begitu juga dengan saudara tirinya "Bawang Merah". Namun akhirnya Bawang Puteh berkahwin dengan putera raja dan hidup gembira di dalam Istana.
Dalam cerita asal bahasa Melayu, Bawang Merah merupakan prognosis (yang selalu mengalir air mata) sementara Bawang Putih (yang berbau kuat) menjadi antagonis penjahat. Bagaimanapun kini watak Bawang Putih pula ditonjolkan sebagai watak utama dengan watak Bawang Merah menjadi jahat.
Kisah ini pernah dirakamkan sebagai sebuah filem klasik Bawang Putih Bawang Merah lakonan Datin Umi Kalthom dan Latiffah Omar yang diterbitkan Cathay Keris Filem pada 1959. Filem klasik ini arahan Datuk S Roomai Noor telah diolah daripada novel Bawang Putih Bawang Merah karya asal Allahyarham Salleh Ghani, juga bertindak sebagai penulis skrip dan penolong pengarah filem itu.
Filius Flitwick

Trivia

Nama "Flitwick" mungkin diambil dari nama sebuah pekan Flitwick berhampiran London (walaupun ia disebut "Flittick"), atau ia kombinasi perkataan "flit" (iaitu mudah bergerak) dan "wick" (perkataan dari England Utara bermaksud "hidup.") Filius pula berasal dari perkataan Latin bermaksud anak "lelaki".
Warwick Davis melakonkan watak Flitwick dalam dua filem pertama Harry Potter. Dia juga melakonkan watak goblin di bank dalam filem pertama. Dia juga dapat dilihat dalam filem Harry Potter and the Prisoner of Azkaban bagi watak Flitwick dalam filem keempat iaitu Harry Potter and the Goblet of Fire.
Dalam dua filem pertama, Flitwick ibarat separa goblin yang tua yang mempunyai misai yang tebal. Warwick Davis turut muncul dalam filem ketiga. Watak ini muncul semula dalam filem keempat sebagai konduktor muzik (dengan rupa yang sama dengan kemunculan dalam filem ketiga) . Walau bagaimanapun, dia turut bersama makan di meja staf dan didapati dia memegang nama Flitwick. Ini mungkin menunjukkan yang "Filius Flitwick" juga ialah konduktor muzik.
Fizik

Fizik (Tulisan Jawi: فيزيك; dari Greek dari φυσικός (phusikos): semula jadi, daripada φύσις (fysis): alam semula jadi) adalah sains semula jadi; ia adalah kajian mengenai jirim dan pergerakannya menerusi ruang dan masa serta semua yang datang daripada mereka ini, sebagai contoh tenaga dan daya. Apabila ia dilihat secara lebih luas lagi, ia adalah suatu analisis terhadap alam semula jadi dikendalikan agar dapat memahami bagaimana dunia dan alam semesta bertindak.
Fizik adalah salah satu daripada bidang akademik yang tertua, mungkin yang tertua menerusi kemasukannya di dalam bidang astronomi. 
Fizik mengkaji tabiat dan interaksi antara jisim dan sinaran. Hukum fizik diluahkan sebagai persamaan matematik. Hukum ini mewakili usaha untuk mewujudkan kaitan antara data uji kaji berbeza. Kaedah saintifik pula mewakili usaha untuk menjelaskan hukum diperolehi dari uji kaji. Terdapat fahaman yang salah bahawa hukum fizik hanyalah teori mudah yang kita pasti. 
Ini adalah salah. Sebagai contoh hukum Newton, hukum graviti merupakan hukum (ia melambangkan perhubungan kuantitatif antara data berbeza), tetapi tiada penjelasan, jadi ia tidak dianggap teori. Bagaimanapun, teori Einstein mengenai kerelatifan am adalah teori kerana ia cuba untuk melakukan lebih dari sekadar menyesuaikan data kepada perhubungan. 
Fizik berkait rapat dengan sains tulen lain, terutamanya kimia, contohnya mengenai sains molekul dan sebatian kimia yang dihasilkan secara pukal. Kimia merangkumi banyak bidang fizik, terutamanya mekanik kuantum, termodinamik dan keelektromagnetan. Bagaimanapun, fenomena kimia cukup berbeza dan rumit sehinggakan kimia dianggap bidang yang berlainan.
Kuih koci

Kuih koci merupakan sejenis kuih tradisional yang popular di Malaysia, Indonesia, dan Singapura. Kuih ini diperbuat dari tepung pulut dan mempunyai inti kelapa manis bercampur gula nisan (Gula Melaka) di dalamnya. Di Malaysia ia popular terutama di kawasan Pantai Timur iaitu di Kelantan dan Terengganu.  Ia kemudiannya disalut dengan santan sebelum dibalut dengan daun pisang dan dihidangkan. 
Kuih koci ini agak lembut dan dibuat nyanyian "Ada sejenis kuih tiga segi.... Di luar tepung di dalamnya inti... Makanan orang tiada bergigi..."

Cara membuatnya

Gaulkan semua bahan-bahan inti dalam kuali. Campurkan dengan sedikit air, kemudian jerangkan ke atas api yang sederhana. Kacaukan inti hingga merengas dan hampir kering. Kemudian bolehlah diangkat dan diketepikan. Untuk menyediakan bahan tepung, tepung pulut tadi hendaklah diadun dengan santan mentah yang telah dicampur dengan sedikit garam. Uli adunan ini hingga menjadi satu doh yang lembut dan boleh dibentuk. Kemudian, bahagikan adunan kepada beberapa bahagian yang sederhana besarnya. Bentukkan adunan dan isikan inti tadi di tengahnya. Kemudian bulat-bulatkan dan celup ke dalam santan masak. Setelah itu bungkuslah adunan itu. Buat sehingga selesai. Setelah siap, sediakan alat pengukus dan kukuslah adunan tadi hingga masak.
Trust the Man

Sinopsis

Rebecca (Moore) merupakan seorang pelakon filem yang membuat penampilan pementasan pentas pertama di Lincoln Center. Suami beliau, Tom (Duchovny) memutuskan untuk menjaga anak-anaknya di rumah setelah kecewa dengan kerja pengiklanan. Setahun sekali, mereka akan berjumpa dengan pakar terapi (Garry Shandling) dan membincangkan isu-isu rumahtangga mereka termasuk keinginan seks yang tinggi oleh Tom. .
Tobey (Crudup), seorang pengulas sukan dan teman wanitanya, Elaine (Gyllenhaal) yang telah bersama selama tujuh tahun. Elaine mulai sedar akan usianya yang semakin meningkat tetapi masih tidak nampak sebarang perkembangan dalam hubungannya dengan Tobey.
Tom bertemu dengan seorang wanita yang juga ibu kepada kawan anaknya di sekolah. Tom akhirnya melakukan hubungan sulit tanpa pengetahuan Rebecca. Sementara itu, Rebecca pula acapkali digoda oleh pelakon muda, Jasper (Juston Bartha).
Watt

Asal

Watt dinamakan sempena James Watt kerana jasa beliau dalam pembangunan enjin stim, dan diguna pakai oleh Kongres Kedua Persatuan Kemajuan Sains British (Second Congress of the British Association for the Advancement of Science) dalam tahun 1889 dan oleh en:General Conference on Weights and Measures ke-11 dalam tahun 1960.
Hello Again (filem 2017)

Produksi

Pengambaran filem ini bermula pada 1 Disember 2015 di New York City. Muzi dan lirik dihasilkan oleh Michael John LaChiusa, manakala penerbit pula Ash Christian, Gustafson, Krueckeberg, dan Hunter Arnold, selain Devon Schneider sebagai penerbit bersama.
Pralognan-la-Vanoise

Pralognan-la-Vanoise ialah sebuah komun di jabatan Savoie di bahagian Rhône-Alpes, tenggara Perancis.
Enrique Peñalosa

Kontroversi

Pada bulan April 2016, surat khabar El Espectador mendedahkan Enrique Peñalosa tidak pernah belajar di Universiti Paris II. Yang terakhir ini telah mendakwa selama 35 tahun terakhir, di media dan di beberapa buku-bukunya, beliau memperoleh gelaran Kedoktoran di Pentadbiran Awam daripada Universiti tersebut. Setelah diadakan penyelidikan surat khabar, ternyata bahawa Universiti Paris II tidak menawarkan ijazah tersebut dalam pentadbiran awam, dan Enrique Peñalosa ialah auditor (pendengar) hanya di sekolah Perancis lain, International Institute of Public Administration .
Pantomim

Pantomim ialah suatu pementasan komedi muzikal yang wujud dan dikembangkan di England, dan ia masih dipersembahkan terutamanya pada perayaan Krismas dan Tahun Baru. Ia biasanya melibatkan nyanyian lagu, lagak kelakar, komedi slapstik and tarian. Cerita-cerita yang disampaikan dalam pementasan ini biasanya berdasarkan cerita rakyat yang diterapkan dengan jenaka topikal atau semasa. Ia merupakan suatu persembahan teater yang sangat melibatkan penonton yang digalakkan turut serta dalam acara nyanyian serta membuat sorakan kepada para pelakon.
Giurtelecu Şimleului

Geografi

Bandar Giurtelecu Şimleului mempunyai keluasan 20 km². Giurtelecu Şimleului terletak di 47°18′U, 22°48′T.
Karang Baru, Padang Ulak Tanding

Poskod

Poskod yang digunakan di Karang Baru adalah 39182. Terdapat 15 buah desa di dalam daerah kecamatan Padang Ulak Tanding.
North Guwahati

Demografik 2001

Menurut bancian India pada tahun 2001, North Guwahati memiliki bilangan penduduk seramai 16,131. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 North Guwahati memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 57% lelaki dan 43% wanita mampu membaca. 10% dari populasi berusia di bawah 6 tahun. (2001)
Tasik kawah

Tasik kawah (crater lake atau volcanic lake) adalah takungan air (tasik) yang menutupi permukaan suatu kawah gunung api. Sekitar 12% dari sekitar 700 gunung api yang ada di bumiditutupi oleh air.
Keadaan fizik dan kimia tasik kawah berbeza-beza, bergantung kepada aktiviti gas magma serta interaksi batuan dengan cairan antara permukaan magma dan situasi di bawah permukaan. Perubahan-perubahan pada keadaan tasik menunjukkan perubahan dan kerumitan proses yang terjadi di tasik kerana pelbagai proses fizik dan kimia terjadi dalam waktu yang sama. Tasik kawah berfungsi pula sebagai pengewap panas dan penyaring gas yang keluar dari magma.
Tasik kawah yang menutupi kawah aktif biasanya memiliki pH sangat rendah (0—2) yang membuatkannya berasid dan sangat beracun bagi sebahagian besar makhluk hidup. Warna tasik yang dipengaruhi keluaran gas sulfur (H₂S dan SO₂) biasanya berwarna hijau cerah. Warna ini dapat berubah menjadi kuning atau putih, bergantung kepada kepekatan gas yang keluar. Gas lain yang dapat dikeluarkan kawah adalah gas klorin, fluorin, CO serta CO₂. Komposisi gas-gas yang terlarut atau bertindak balas dengan air dan mineral mengakibatkan perbezaan warna tasik.
Villar del Río

Villar del Río merupakan sebuah kawasan perbandaran di Sepanyol di Soria, di komuniti autonomi Castile dan León.
Authieule

Authieule ialah sebuah komun yang terletak di komun Somme di Picardie di utara Perancis.
Jalan Tuanku Abdul Rahman

Sejarah

Jalan Tuanku Abdul Rahman atau dahulunya Batu Road merupakan salah satu jalan yang paling yang pernah wujud di pusat Kuala Lumpur dan adalah salah satu daerah membeli-belah terawal di negara ini, dari hampir 100 tahun yang lalu. Kebanyakan bangunan di Jalan Tuanku Abdul Rahman telah dibina seawal tahun 1912.
Nama sebelumnya telah diberikan kerana ia dikatakan jalan pertama diperbuat daripada batu berbanding laluan tanah biasa. Pada awal 1930-an, Batu Road telah menjadi jalan dua hala pada permukaan tar yang tengah diapit oleh kerikil serta membolehkan kenderaan diletak di kedua-dua bahu jalan. Berbeza dengan sekarang, jalan ini dahulunya amat sunyi dan hanya dilalui oleh beberapa buah kereta sahaja kerana kebanyakan penduduk Kuala Lumpur menggunakan basikal atau berjalan kaki sahaja. Kedai-kedai di sekelilingnya pula dibuka dari jam 8 pagi sehingga 11 malam setiap hari.

Tarikan

Di bahu jalan ini terdapat bangunan-bangunan sebelum perang dengan ciri unik yang masih dipelihara. Kebanyakan kedai perniagaan seperti GS Gill, P. Lal dan PH Henry juga masih memilih untuk kekal di sini. Antara kompleks membeli belah moden yang ada di sini adalah Sogo dan Maju Junction.
Setiap hari Sabtu di antara pukul 5 petang ke 10 malam, Lorong Tuanku Abdul Rahman ditutup untuk kenderaan bagi memberi ruang kepada pasar malam yang menawarkan pelbagai kain, tekstil, baju, barangan tempatan dan makanan pada harga yang menarik.
.ne

.ne adalah domain peringkat tinggi kod negara Internet untuk Niger.